als_Latn dik_Latn sag_Latn
Nis sot ne mbrëmje Uefa Champions Lige ku skuadra qe duhet rrezuar nga froni i mbretëreshës se Europes është Reali i Madridit. 32 skuadra do të garojnë edhe në këtë edicion në garën e klubeve, me fazën e grupeve që mirëpret rikthimin e disa prej emrave që kanë lënë gjurmë nder vite. Grupi A sheh si favorit finalisten e sezonit të kaluar Atleticon e Madridit qe vjen si kampione ne fuqi e Spanjës dhe dy herë fituesit e Champions Juventusin kampionen e Italisë. Malmoe finalist i vitit 1989 rikthehet në këtë garë pas 24 viteve mungesë, teksa grupi kompletohet nga Olimpiacos që synon të përsërisë suksesin e një viti më parë. Në Grupin B, Real Madrid është pretendent për të kaluar më tej së bashku me Liverpoolin, që rikthehet në Ligën e Kampionëve pas 5 vjetësh mungesë. Bazel dhe debutuesit e grupit Ludogorets do të luftojnë për vendin e tretë që të çon në fazën e grupeve të Ligës së Evropës. Reali i Madridit do të prese pikerisht ne ndeshjen e pare sot ne mbrëmje, Baselin, me të cilin aktivizohen 5 lojtarë shqiptarë, Shkëlzen Gashi, Taulant Xhaka, Naser Aliji, Arlind e Albian Ajeti. Padyshim, një interes të veçantë për shqiptarët pritet të ketë paraqitja e Gashit dhe Taulant Xhakës, të cilët aktivizohen si titullarë te kampionët e Zvicrës, gjithashtu janë edhe një forcë e rëndësishme edhe për kombëtaren e Shqipërisë. Në Grupin C ekuilibri duket më i madh, me 4 skuadra që kanë objektiv kualifikimin. Monaco rikthen në principatë mbrëmjet e mëdha evropiane të cilat mungojnë që nga viti 2005, ndërsa Bayer Leverkusen, Benfica dhe Zenit do të tentojnë dy vendet e para në një grup ku gara pritet shumë e ashpër. Grupi D rikthen duelin anglo-sakson ndërmjet Borusias së Dortmundit dhe Arsenalit, që vjen për herë të tretë në tri sezonet e fundit. Me synime madhore vjen edhe Gallatasaray që nën drejtimin e Cesare Prandellit do të kërkojë të bëjë më shumë sesa nën drejtimin e Roberto Mancinit. I pafat duket në këtë grup Anderlehti i Besnik Hasit që shanset për të ecur më tej i ka minimale. Grupi E rikthen duelet e sezonit të kaluar në Grupin D me Bayern Mynih, Manchester City dhe CSKA e Moskës që ritakohen në fazën e grupeve për të dytin sezon radhazi. Në shoqërinë e tyre do të jetë Roma që rikthehet në Ligën e Kampionëve pas 3 viteve mungesë. Skuadra e Guardiolës shihet si favorite ndërsa City dhe Roma besojnë tek kualifikimi. Në grupin F ritakohen Barcelona dhe Ajaxi. PSG dhe Apoel kompletojnë grupin që pritet të jetë shumë i luftuar me katalanasit dhe parisienët pretendentë për të fituar grupin. Në grupin G ritakimi i takon Chelseat dhe Shalkes, që do të jenë nën shoqërinë e Sportingut dhe Mariborit. Sllovenët rikthehen në fazën e grupeve pas 15 viteve mungesë, por shanset për kualifikim janë të pakta. Londinezët e Mourinhos janë pretendentët për të fituar grupin, ndërsa Shalke dhe Sportingu pritet të përplasen për vendin e dytë. Në Grupin H Athletic Bilbao rikthehet pas 14 viteve dhe e bën me prepotencë pasi së bashku me Porton shihen si favoritët për tu kualifikuar. Shaktar Donetsk dhe Bate Borisov kompletojnë grupin, të gatshëm për të shkaktuar ndonjë surprizë.
als_Latn